ddrg/super_eurlex huggingface dataset:
(2)

Iniciatīvas mērķus organizatori formulējuši šādi: “Tabakas pandēmija ir pirmais novēršamais nāves cēlonis. Izsmēķi pludmalēs nodara kaitējumu okeāna videi un tā florai un faunai, tie izraisa mežu ugunsgrēkus un piesārņo augsni un ūdeni. Lai pasargātu jaunās paaudzes no tabakas atkarības, papildus enerģiskai rīcībai pret cigarešu izsmēķu radīto apdraudējumu videi un cīņai pret smēķēšanu, ir nepieciešams: 1) veicināt mērķi par pirmās no tabakas brīvās paaudzes izaudzināšanu Eiropā līdz 2028. gadam, pārtraucot tabakas un nikotīna izstrādājumu pārdošanu iedzīvotājiem, kas dzimuši pēc 2010. gada; 2) izveidot no tabakas un izsmēķiem brīvu pludmaļu un upju krastu tīklu Eiropas mērogā, padarot šīs vietas veselīgākas un ekoloģiski ilgtspējīgākas; 3) izveidot no tabakas un izsmēķiem brīvu nacionālo parku tīklu Eiropas mērogā, padarot tos veselīgākus un samazinot piesārņojumu un ugunsgrēku risku; 4) vairot ārtelpas, kas brīvas no smēķēšanas un elektroniskās smēķēšanas, it īpaši tās, ko apmeklē nepilngadīgie (parki, peldbaseini, sporta pasākumi un centri, publiski pasākumi un restorānu terases); 5) likvidēt tabakas reklāmu un klātbūtni audiovizuālajos materiālos, sociālajos medijos, īpaši pievēršoties slēptai reklāmai, kas tiek īstenota ar ietekmētāju un produktu izvietošanas starpniecību; 6) finansēt pētniecības un izstrādes projektus attiecībā uz tabakas lietošanas izraisītām slimībām, lai uzlabotu to prognozes un padarītu tās ārstējamas.”
3.

Liemeņa muskuļaudu saturu aprēķina pēc šādām formulām: a) sieviešu kārtas cūkām un kastrētām cūkām: Y = 72,37797649 + (R2P1 × -0,35013939) + (R2P4 × 0,20785366) + (R2P5 × -0,44928653) + (R2P8 × -0,38095230) + (R2P9 × -0,46950184) + (R2P10 × -0,69871531) + (R2P15 × -0,14912761) + (R4P3 × 0,06461598) + (R4P6 × -0,05431414); b) veselām vīriešu kārtas cūkām: Y = 78,75696993 + (R2P1 × -0,79436326) + (R2P4 × -0,38023008) + (R2P5 × -0,78847225) + (R2P8 × -0,30711330) + (R2P9 × -0,83062854) + (R2P10 × -0,49646032) + (R2P15 × 0,17342717) + (R4P3 × -0,08364211) + (R4P6 × -0,10359715), kur: Y = aplēstais liemeņa muskuļaudu procentuālais saturs; R2P1 = vidējais ādas biezums (milimetros); R2P4 = muguras tauku biezums bez ādas (milimetros), ko mēra garenvirzienā muguras gabala visplānākā tauku slāņa vietā, kas atrodas vistuvāk bloka apakšai (“MFT2”), 70 mm no mugurkaula centra; R2P5 = ādas biezums (milimetros), ko mēra garenvirzienā MFT2, 70 mm no mugurkaula centra; R2P8 = muguras tauku biezums bez ādas (milimetros), ko mēra MFT2; R2P9 = ādas biezums (milimetros), ko mēra MFT2; R2P10 = minimālais tauku biezums bez ādas (milimetros) minimālā tauku slāņa vietā visā liemenī (“MFT1”); R2P15 = vidējais tauku biezums ar ādu (milimetros) abiem muguras muskuļiem, ko mēra garenvirzienā MFT1, 70 mm no mugurkaula centra; R4P3 = pirmā tauku slāņa biezums (milimetros), ko mēra garenvirzienā MFT2, 70 mm no mugurkaula centra; R4P6 = pirmā tauku slāņa biezums (milimetros) MFT2.
(10)

Darbības uzlabošanas mērķu projekti galvenajā darbības jomā “drošība”, kurus ierosināja Itālija attiecībā uz drošības pārvaldības efektivitāti, dalījumā pa katru drošības pārvaldības mērķi un izteikti kā īstenošanas līmenis, ir šādi: Itālija Drošības pārvaldības efektivitātes mērķi, kas izteikti kā īstenošanas līmenis, sākot no EASA A līmeņa līdz D līmenim Attiecīgais aeronavigācijas pakalpojumu sniedzējs Drošības pārvaldības mērķis 2021 2022 2023 2024 ENAV Drošības politika un mērķi C C C C Drošības riska pārvaldība C C D D Drošības garantija C C C C Drošības veicināšana C C C C Drošības kultūra C C C C
(22)

Otrkārt, 19.ter pantā 2009. gada 25. septembra Dekrētlikumā Nr. 135 (“Dekrētlikums 135/2009”), kas pārveidots par 2009. gada 20. novembra Likumu Nr. 166 (“2009. gada likums”), tika noteikts, ka, ņemot vērā Tirrenia grupas uzņēmumu privatizāciju, reģionālo uzņēmumu, izņemot Siremar, kapitāla daļas no mātesuzņēmuma Tirrenia tiek nodotas šādi: a) no Caremar Kampānijas reģionam. Vēlāk Kampānijas reģions nodeva darbību turpinošo uzņēmumu, kas nodrošināja transporta savienojumus ar Pontino arhipelāgu, Lacio reģionam (tādējādi izveidojot Laziomar) (19); b) no Saremar Sardīnijas reģionam; c) no Toremar Toskānas reģionam.
(17)

Ražojums, uz kuru attiecas šī pārskatīšana, ir varavīksnes foreles (Oncorhynchus mykiss), — dzīvas, kas katra sver 1,2 kg vai mazāk, vai — svaigas, dzesinātas, saldētas un/vai kūpinātas: — veselas (ar galvu), ar žaunām vai bez tām, ķidātas vai neķidātas, kas katra sver 1,2 kg vai mazāk, vai — bez galvas, ar žaunām vai bez tām, ķidātas vai neķidātas, kas katra sver 1 kg vai mazāk, vai — to filejas, kas katra sver 400 g vai mazāk, ar izcelsmi Turcijas Republikā, patlaban klasificētas ar KN kodiem ex 0301 91 90, ex 0302 11 80, ex 0303 14 90, ex 0304 42 90, ex 0304 82 90 un ex 0305 43 00 (Taric kodi 0301919011, 0302118011, 0303149011, 0304429010, 0304829010 un 0305430011) (“pārskatāmais ražojums”).
6)

šādi groza 9. pantu: a) ar šādu punktu aizstāj 3) punktu: “3) nekavējoties rakstiski informē ECB par jebkura tāda sertifikāta atsaukšanu, kas saistīts ar 3. panta 1. punkta d) apakšpunktā vai attiecīgā gadījumā 4. panta 2. un 3. punktā minētajām akreditācijas prasībām;” b) ar šādu punktu aizstāj 4) punktu: “4) katru gadu divu mēnešu laikā pēc kalendārā gada beigām iesniedz visu turpmāk norādīto: a) aizpildīta pašdeklarācijas veidlapa, kuras veidne pieejama ECB banknošu ārtīklā un kuru parakstījis ražotāja likumīgais pārstāvis, apliecinot, ka akreditētais ražotājs un tā kontrolējošās iestādes izpildījušas 4. panta 1. punkta a) un b) apakšpunktā noteiktās prasības; b) rakstiska deklarācija, ko sastādījis un parakstījis neatkarīgs revidents, vai apliecinājums, kas apstiprina korporatīvās atbilstības programmas īstenošanu un darbību visā kalendārajā gadā, kā minēts 4. panta 2. un 3. punktā. Akreditētie ražotāji pirmo pašdeklarācijas veidlapu, kas prasīta saskaņā ar a) apakšpunktu, un pirmo rakstisko deklarāciju, ko izdevis un parakstījis neatkarīgs revidents, vai apliecinājumu, kas prasīts saskaņā ar b) apakšpunktu, iesniedz līdz 2024. gada februāra beigām, abos gadījumos aptverot visu 2023. kalendāro gadu.” c) ar šādu punktu aizstāj 9) punktu: “9) nekavējoties rakstiski informē ECB jebkurā no turpmāk norādītajiem gadījumiem: a) akreditētais ražotājs vai jebkura tā kontrolējošā struktūra neatbilst 4. panta 1. punkta b) apakšpunktā minētajiem nosacījumiem; b) akreditētajam ražotājam vai jebkurai no tā kontrolējošajām struktūrām ir pierādījumi, ka uz to attiecas administratīva vai krimināla izmeklēšana attiecībā uz kādu no 4. panta 1. punkta a) apakšpunktā uzskaitītajām darbībām vai neatbilstību kādai no 4. panta 1. punkta b) apakšpunktā uzskaitītajām prasībām; c) attiecībā uz akreditēto ražotāju vai jebkuru no tā kontrolējošām struktūrām stājies spēkā galīgs notiesājošs tiesas spriedums saistībā ar 4. panta 1. punkta) apakšpunktā minētajām darbībām;”.
(4)

Īstenošanas lēmuma (ES) 2020/1550 pielikumā ievadteksts, kurā Komisijas ekspertiem noteikts pienākums katrā no prioritārajām jomām visās dalībvalstīs veikt kontroles, to skaitā pārbaudes uz vietas un dokumentāras analīzes, būtu jāgroza, lai to labāk saskaņotu ar Regulas (ES) 2017/625 116. panta prasībām.
lēmuma 2. panta 4. punktu aizstāj ar šādu:

“4. Izdevumi, kas saistīti ar palīdzības pasākuma īstenošanu, ir attiecināmi no 2022. gada 1. janvāra līdz Padomes noteiktai dienai. Maksimālie attiecināmie izdevumi, kas radušies pirms 2022. gada 11. marta, ir 450 000 000 EUR. Summa 980 000 000 EUR apmērā ir attiecināma no 2022. gada 21. jūlija. Ar uzturēšanu un remontu saistītie izdevumi ir attiecināmi no 2022. gada 17. oktobra.”
(5)

Lai maksimāli izmantotu visu pieejamo līdzekļu potenciālu un novērstu tās grūtības skolu apgādes programmas īstenošanā, kas saistītas ar bērnu pārvietošanu no Ukrainas pēc Krievijas 2022. gada 24. februārī sāktās militārās agresijas pret Ukrainu, ir lietderīgi pārskatīt Savienības atbalsta galīgo piešķīrumu skolu apgādei ar augļiem un dārzeņiem un skolu apgādei ar pienu laikā no 2022. gada 1. augusta līdz 2023. gada 31. jūlijam. Nepieprasīto Savienības atbalsta galīgo piešķīrumu daudzumu pārdalīšanā būtu jāņem vērā dalībvalstu otrais Savienības atbalsta pieprasījums, un saskaņā ar Regulas (ES) Nr. 1370/2013 5. panta 5. punkta otro daļu tā ir jābalsta uz dalībvalstī esošo bērnu skaitu vecumā no sešiem līdz desmit gadiem.
(8)

To atvasināto instrumentu darījumu kopējā vērtība, kuriem tīrvērte veikta Dienvidāfrikā, joprojām ir mazāka par 1 % no to atvasināto instrumentu darījumu kopējās vērtības, kuriem tīrvērte veikta Savienībā. Tādējādi dalība Dienvidāfrikas licencētās tīrvērtes iestādēs vai CCP Savienībā iedibinātiem tīrvērtes dalībniekiem un tirdzniecības vietām rada ievērojami mazākus riskus nekā to dalība Savienībā atļauju saņēmušos CCP.
lēmuma 2. panta 4. punktu aizstāj ar šādu:

“4. Izdevumi, kas saistīti ar palīdzības pasākuma īstenošanu, ir attiecināmi no 2022. gada 1. janvāra līdz Padomes noteiktai dienai. Vismaz 50 % no finanšu atsauces summas sedz izdevumus, kas radušies, sākot no 2022. gada 11. marta.”;
2)

pantam pievieno šādu d) punktu: “d) attiecībā uz līgumiem, kas minēti a), b) un c) punktā, – pasākumi, kas ir paredzēti, lai ierobežotu procikliskumu, un kas ir līdzvērtīgi vismaz vienam no šādiem kritērijiem: i) pasākumi piemēro maržu rezervi, kas atbilst vismaz 25 % no aprēķinātajām maržām, kuras centrālais darījumu partneris ļauj uz laiku pilnībā izmantot periodos, kad aprēķinātās maržas prasības ievērojami pieaug; ii) pasākumi piešķir vismaz 25 % svērumu stresa apstākļos veiktiem novērojumiem atskaites periodā; iii) pasākumi nodrošina, ka prasības attiecībā uz maržām nav zemākas par tām, kas tiktu aprēķinātas, izmantojot svārstīguma aplēsi 10 gadus ilgam vēsturiskajam atskaites periodam.”
(10)

Īstenošanas lēmuma (ES) 2019/1956 II pielikumā ir uzskaitītas Direktīvas 2014/35/ES īstenošanas vajadzībām izstrādāto saskaņoto standartu atsauces, kuras tiek atsauktas no Eiropas Savienības Oficiālā Vēstneša C sērijas. Tāpēc ir lietderīgi šīs atsauces iekļaut minētajā pielikumā. Tomēr, ņemot vērā to, ka atsauce uz saskaņoto standartu EN 61010-2-061:2015 ir publicēta Īstenošanas lēmuma (ES) 2019/1956 IB pielikumā, minētā atsauce no minētā pielikuma ir jāsvītro.
(1)

Beļģijā bāzētais uzņēmums Pioneer Overseas Corporation attiecībā uz atļaujām, kas piešķirtas ar Komisijas Īstenošanas lēmumu (ES) 2015/698 (2), (ES) 2017/2448 (3), (ES) 2017/2452 (4), (ES) 2018/1109 (5), (ES) 2018/1110 (6), (ES) 2019/1304 (7), (ES) 2019/1306 (8) un (ES) 2021/1388 (9), tādu produktu laišanai tirgū, kuri satur noteiktus ģenētiski modificētus organismus, no tiem sastāv vai no tiem ir ražoti, Savienībā pārstāv Amerikas Savienotajās Valstīs bāzēto uzņēmumu Union of Pioneer Hi-Bred International Inc.
4)

Lēmuma 2014/512/KĀDP IV pielikuma nosaukumu aizstāj ar šādu: “IV PIELIKUMS Lēmuma 3. panta 7. punktā, 3.a panta 7. punktā un 3.b panta 1. punktā minēto juridisko personu, vienību un struktūru saraksts JSC Sirius; OJSC Stanko instruments; OAO JSC Chemcomposite; JSC Kalashnikov; JSC Tula Arms Plant; NPK Technologii Maschinostrojenija; OAO Wysokototschnye Kompleksi; OAO Almaz Antey; OAO NPO Bazalt; Admiralty Shipyard JSC; Aleksandrov Scientific Research Technological Institute NITI; Argut OOO; Communication center of the Ministry of Defense; Federal Research Center Boreskov Institute of Catalysis; Federal State Budgetary Enterprise of the Administration of the President of Russia; Federal State Budgetary Enterprise Special Flight Unit Rossiya of the Administration of the President of Russia; Federal State Unitary Enterprise Dukhov Automatics Research Institute (VNIIA); Foreign Intelligence Service (SVR); Forensic Center of Nizhniy Novgorod Region Main Directorate of the Ministry of Interior Affairs; International Center for Quantum Optics and Quantum Technologies (the Russian Quantum Center); Irkut Corporation; Irkut Research and Production Corporation Public Joint Stock Company; Joint Stock Company Scientific Research Institute of Computing Machinery; JSC Central Research Institute of Machine Building (JSC TsNIIMash); JSC Kazan Helicopter Plant Repair Service; JSC Shipyard Zaliv (Zaliv Shipbuilding yard); JSC Rocket and Space Centre – Progress; Kamensk-Uralsky Metallurgical Works J.S Co.; Kazan Helicopter Plant PJSC; Komsomolsk-na-Amur Aviation Production Organization (KNAAPO); Ministry of Defence RF; Moscow Institute of Physics and Technology; NPO High Precision Systems JSC; NPO Splav JSC; OPK Oboronprom; PJSC Beriev Aircraft Company; PJSC Irkut Corporation; PJSC Kazan Helicopters; POLYUS Research Institute of M.F. Stelmakh Joint Stock Company; Promtech-Dubna, JSC; Public Joint Stock Company United Aircraft Corporation; Radiotechnical and Information Systems (RTI) Concern; Rapart Services LLC; Rosoboronexport OJSC (ROE); Rostec (Russian Technologies State Corporation); Rostekh — Azimuth; Russian Aircraft Corporation MiG; Russian Helicopters JSC; SP KVANT (Sovmestnoe Predpriyatie Kvantovye Tekhnologii); Sukhoi Aviation JSC; Sukhoi Civil Aircraft; Tactical Missiles Corporation JSC; Tupolev JSC; UEC-Saturn; United Aircraft Corporation; JSC AeroKompozit; United Aircraft Corporation; UEC-Aviadvigatel JSC; United Instrument Manufacturing Corporation; United Shipbuilding Corporation; JSC PO Sevmash; Krasnoye Sormovo Shipyard; Severnaya Shipyard; Shipyard Yantar; UralVagonZavod. ”;
(6)

Ar “valdības Dekrētu Nr. 485/2020. (XI. 10.)” (3) Ungārija grozīja vairākus ar nodokļiem saistītus pasākumus, kas minēti Īstenošanas lēmuma (ES) 2020/1561 3. panta f), g), h) un j) punktā, un pagarināja to termiņu līdz ārkārtas stāvokļa beigām. Ar Ungārijas lūgto aizdevumu paredzēts segt izdevumus tikai laikposmā no 2020. gada decembra līdz 2021. gada jūnijam. Dekrētā ir ietverts skaidrs nosacījums, ka atbalsta saņēmējiem ir jāsaglabā darba līgumi, kas bija spēkā dekrēta spēkā stāšanās brīdī, un tie attiecīgo pasākumu laikā nedrīkst izbeigt šādus līgumus ar darba devēja paziņojumu. To nozaru tvērums, kuras ir tiesīgas saņemt atbalstu, ir ticis mainīts ar valdības Dekrēta Nr. 571/2020. (XII. 9.) (4) 1. pantu, valdības Dekrēta Nr. 638/2020. (XII. 22.) (5) 1. pantu, valdības Dekrēta Nr. 105/2021. (III. 3.) (6) 1. pantu, valdības Dekrēta Nr. 147/2021. (III. 27.) (7) 1. pantu un valdības Dekrēta Nr. 204/2021. (IV. 29.) (8) 1. pantu. Pandēmijas vissmagāk skartajās nozarēs Ungārija ir ieviesusi atbrīvojumu no darba devēju sociālās apdrošināšanas iemaksām un apmācību nodevas laikposmā no 2020. gada marta līdz decembrim, kā arī darba devēju rehabilitācijas iemaksu nodokļa samazinājumu sākotnēji laikposmā no 2020. gada marta līdz jūnijam. Ungārija ir arī izslēgusi personāla izmaksas no mazo uzņēmumu nodokļa (KIVA) bāzes sākotnēji par laikposmu no 2020. gada marta līdz jūnijam. Attiecībā uz visiem minētajiem pasākumiem ir pieprasīta tikai tā daļa no kopējiem izdevumiem (vai negūtajiem ieņēmumiem), kas saistīti ar uzņēmumiem, kuri samazina vai aptur darba laiku vai kad darbinieki pastāvīgi ir nodarbināti līdz jaunākajiem pieejamajiem izpildes datiem. Tā kā minētie pasākumi nozīmē valdības nesaņemtus ieņēmumus, tos var uzskatīt par līdzvērtīgiem publiskiem izdevumiem.
(2)

Fonds nedrīkst pārsniegt Padomes Regulas (ES, Euratom) 2020/2093 (3) 9. pantā noteiktos maksimālos apjomus. Saskaņā ar minētās regulas 9. panta 2. punktu un 9. panta 4. punktu maksimālā summa, ko var izmantot ar Fonda starpniecību no 2021. gada piešķīruma līdz 2021. gada 1. septembrim, ir 477 543 750 EUR. Saskaņā ar Regulas (EK) Nr. 2012/2002 4.a panta 4. punktu summa 50 000 000 EUR apmērā jau ir iekļauta 2021. finanšu gada vispārējā budžetā (saistībās un maksājumos) avansa maksājumiem. Turklāt summa 47 981 598 EUR apmērā no 2020. gada piešķīruma līdz šā gada beigām netika izmantota un tika pārnesta uz 2021. gadu. Tāpēc maksimālā summa, kas pieejama no ESSF 2021. gadā, šobrīd ir 525 525 348 EUR, ar ko pietiek, lai segtu vajadzības saskaņā ar šo lēmumu.
(2)

Lai nodrošinātu IT drošību, proti, lai saglabātu sakaru un informācijas sistēmu un tajās apstrādāto datu kopumu konfidencialitāti, integritāti un pieejamību attiecībā uz cilvēkiem, aktīviem un informāciju, Komisija, jo īpaši ar Informātikas ģenerāldirektorāta starpniecību, ir veikusi pasākumus, kā paredzēts Lēmumā (ES, Euratom) 2017/46 un Lēmumā C(2017) 8841 final (3). Minēto pasākumu vidū ir IT drošības risku un īstenoto IT drošības pasākumu uzraudzība, prasība sistēmu īpašniekiem veikt īpašus IT drošības pasākumus, lai mazinātu Komisijas sakaru un informācijas sistēmu IT drošības riskus, un IT drošības incidentu pārvaldība.
(7)

Šajā lēmumā norādītajos gadījumos Komisija attiecīgajā kopsavilkuma ziņojumā (2) ir informējusi Apvienoto Karalisti par to summu novērtējumu, kuras no finansējuma izslēdzamas sakarā ar to neatbilstību Savienības tiesībām.
(4)

Lielbritānijas un Ziemeļīrijas Apvienotā Karaliste informēja Komisiju arī par to, ka tā akceptē vakcinācijas sertifikātus, ko dalībvalstis un EEZ valstis izdevušas saskaņā ar Regulu (ES) 2021/953. Turklāt Lielbritānijas un Ziemeļīrijas Apvienotā Karaliste informēja Komisiju, ka tā pret ES digitālo Covid vakcinācijas un pārslimošanas sertifikātu turētājiem izturēsies tāpat kā pret Lielbritānijas un Ziemeļīrijas Apvienotās Karalistes izdotu vakcinācijas, pārslimošanas un testa sertifikātu turētājiem. Lielbritānijas un Ziemeļīrijas Apvienotā Karaliste norādīja, ka visi ceļotāji, kas ir pilnībā vakcinēti ar Apvienotajā Karalistē atzītu vakcīnu vai ar vakcīnu, kura saņēmusi ES mēroga atļauju, ir atbrīvoti no karantīnas un no prasības veikt testu astotajā dienā, ja viņi ierodas no valstīm, kas klasificētas ar kodu “dzeltens” (amber) atkarībā no epidemioloģiskās situācijas attiecīgajā valstī. Lielbritānijas un Ziemeļīrijas Apvienotā Karaliste arī norādīja, ka negatīvs testa rezultāts un pēc pozitīva testa iegūtā dabiskā imunitāte nav daļa no tās politikas atbrīvot cilvēkus no karantīnas.
(114)

Komisija ir atsevišķi izvērtējusi katra kompetentajā struktūrā pārstāvētā publiskā kreditora (sk. 21. apsvērumu) individuālo stāvokli un to, vai to rīcība atbilst privātā kreditora kritērijam. Vispārējā tiesa nosprieda, ka, piemērojot privātā kreditora kritēriju, ir jāpārbauda publisko kreditoru individuālā situācija un būtu jāņem vērā to atsevišķās īpašības, it īpaši atkarībā no to prioritārā vai nenodrošinātā kreditora īpašībām; no tā var secināt, ka publiskie kreditori nebūtu jāuzskata par vienu vienību (70). Turklāt Tiesa norādīja uz to, ka ir jāņem vērā privāts kreditors, kas atrodas publiskajam kreditoram pēc iespējas līdzīgākā situācijā un cenšas saņemt viņam no debitora pienākošās summas.
PADOMES LĒMUMS (ES) 2021/1853

(2021. gada 18. oktobris)

par nostāju, kas Eiropas Savienības vārdā jāieņem Asociācijas padomē, kura izveidota ar Eiropas un Vidusjūras reģiona valstu nolīgumu, ar ko izveido asociāciju starp Eiropas Kopienām un to dalībvalstīm, no vienas puses, un Ēģiptes Arābu Republiku, no otras puses, attiecībā uz ES un Ēģiptes partnerības prioritāšu spēkā esības termiņa pagarināšanu līdz brīdim, kad Asociācijas padome būs pieņēmusi jaunas, atjauninātas partnerības prioritātes

EIROPAS SAVIENĪBAS PADOME,

ņemot vērā Līgumu par Eiropas Savienības darbību un jo īpaši tā 217. pantu saistībā ar 218. panta 9. punktu,

ņemot vērā Eiropas Komisijas priekšlikumu,

tā kā:

(1) Eiropas un Vidusjūras reģiona valstu nolīgums, ar ko izveido asociāciju starp Eiropas Kopienām un to dalībvalstīm, no vienas puses, un Ēģiptes Arābu Republiku, no otras puses, (1) (“nolīgums”) tika parakstīts 2001. gada 25. jūnijā un stājās spēkā 2004. gada 1. jūnijā.

(2) Asociācijas padomes 2017. gada 25. jūlija sanāksmē Eiropas Savienība un Ēģipte vienojās par partnerības prioritātēm, kā izklāstīts Asociācijas padomes Ieteikumā Nr. 1/2017 (2).

(3) Abas puses vienojās par to, ka ES un Ēģiptes partnerības prioritāšu kā pamatdokumenta to partnerības nostiprināšanai spēkā esības termiņš būtu jāpagarina līdz brīdim, kad tiks pieņemtas jaunas, atjauninātas partnerības prioritātes.

(4) Saskaņā ar nolīguma 76. pantu Asociācijas padome ir pilnvarota pieņemt lēmumus nolūkā sasniegt nolīguma mērķus.

(5) Asociācijas padomei ir rakstiskā procedūrā jāpieņem ieteikums par partnerības prioritāšu spēkā esības termiņa pagarināšanu līdz brīdim, kad Asociācijas padome būs pieņēmusi jaunas, atjauninātas partnerības prioritātes.

(6) Ir lietderīgi noteikt nostāju, kas Savienības vārdā jāieņem Asociācijas padomē, jo Asociācijas padomes ieteikumam būs juridiskas sekas.

(7) Tādēļ Savienības nostājas Asociācijas padomē pamatā vajadzētu būt Asociācijas padomes ieteikuma projektam,

IR PIEŅĒMUSI ŠO LĒMUMU.

1. pants Nostājas, kura Savienības vārdā jāieņem Asociācijas padomē, kas izveidota ar Eiropas un Vidusjūras reģiona valstu nolīgumu, ar ko izveido asociāciju starp Eiropas Kopienām un to dalībvalstīm, no vienas puses, un Ēģiptes Arābu Republiku, no otras puses, attiecībā uz ES un Ēģiptes partnerības prioritāšu spēkā esības termiņa pagarināšanu līdz brīdim, kad Asociācijas padome būs pieņēmusi jaunas, atjauninātas partnerības prioritātes, pamatā ir Asociācijas padomes ieteikuma projekts (3).

2. pants Šis lēmums stājas spēkā tā pieņemšanas dienā.

Luksemburgā, 2021. gada 18. oktobrī Padomes vārdā – priekšsēdētājs J. BORRELL FONTELLES

(1) OV L 304, 30.9.2004., 39. lpp.

(2) ES un Ēģiptes Asociācijas padomes Ieteikums Nr. 1/2017 (2017. gada 25. jūlijs), ar ko vienojas par ES un Ēģiptes partnerības prioritātēm (OV L 255, 3.10.2017., 26. lpp.).

(3) Skatīt dokumentu ST 12260/21 http://register.consilium.europa.eu.
(2)

Iestādēm arī jāierobežo riska darījumi ar atsevišķiem klientiem, lai izvairītos no pārmērīga koncentrācijas riska. Aprēķinot savus riska darījumus ar atsevišķiem klientiem, iestādēm var atļaut no minētā aprēķina izslēgt noteiktu veidu riska darījumus ar iestādēm. Tomēr, ja klienti atrodas ārpus Savienības, tas, vai viņus var uzskatīt par iestādēm, ir atkarīgs arī no attiecīgā tiesiskā regulējuma kvalitātes un uzraudzības, ko minētajām sabiedrībām piemēro attiecīgajā trešā valstī.
6. pants

Pārraudzība, izvērtēšana un kontrole

3. Atkarībā no apstiprinātā atbalsta darbībai saskaņā ar palīdzības pasākumu 1. punktā minētie pasākumi var ietvert pārraudzību par progresu attiecībā uz nosacījumiem un kritērijiem, par kuriem panākta vienošanās ar saņēmēju, starptautisko cilvēktiesību un starptautisko humanitāro tiesību atbilstības satvaru un pienācīgas pārbaudes prasību izveidi un pārraudzību, aktīvu kontroli pēc to nosūtīšanas, lai nodrošinātu to pienācīgu izmantošanu un izvairītos no novirzīšanas, kā arī izstāšanās un izejas stratēģiju noteikšanu.
(12)

Darbības jomā ietilpstošiem darījumu partneriem jāsniedz un jāiekasē mainīgā marža no 2019. gada 1. septembra. Darbības jomā ietilpstošiem darījumu partneriem, kuru darbības grupas nosacītā vidējā kopsumma darbības jomā ietilpstošiem darījumiem pārsniedz 2,250 miljardus BRL, sākotnējā marža jāsniedz un jāiekasē no 2019. gada 1. septembra, savukārt darbības jomā ietilpstošiem darījumu partneriem zem minētās robežvērtības sākotnējā marža jāsniedz un jāiekasē no 2020. gada 1. septembra. Tādēļ šis lēmums attiecas tikai uz darījumiem starp darījumu partneriem, uz kuriem attiecas Regulas (ES) Nr. 648/2012 11. panta 3. punkts, un darbības jomā ietilpstošiem darījumu partneriem, uz kuriem attiecas prasība sniegt un iekasēt mainīgo un sākotnējo maržu saskaņā ar Brazīlijas maržu noteikumiem.